A BIZOTTSÁG 2112/2004/EK RENDELETE
(2004. december 10.)
a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia Európai Unióhoz történő csatlakozása következtében a 2202/96/EK tanácsi rendelet és a 2111/2003/EK rendelet alkalmazására vonatkozó átmeneti intézkedések megállapításáról szóló 634/2003/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia csatlakozási szerződésére,
tekintettel a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia csatlakozási okmányára és különösen annak 41. cikke (1) bekezdésére,
mivel:
(1)
A Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia (továbbiakban: „új tagállamok”) termelői szervezeteinek élvezniük kell az egyes citrusfélék termelői részére közösségi támogatási rendszer bevezetéséről szóló, 1996. október 28-i 2202/96/EK tanácsi rendelet (1) rendelkezéseiből származó előnyöket.
(2)
Az egyes citrusfélék termelői részére a közösségi támogatási rendszer az egyrészről az elismert termelői szervezetek vagy a gyümölcs- és zöldségpiac közös szervezéséről szóló, 1996. október 28-i 2200/96/EK tanácsi rendelet (2) által ideiglenesen elismert termelői szervezetek és másrészről a feldolgozók közötti szerződéseken alapul.
(3)
A 634/2003/EK bizottsági rendelet (3) átmeneti intézkedéseket állapít meg a 2202/96/EK rendelet és az egyes citrusfélék termelői részére közösségi támogatási rendszer bevezetéséről szóló 2202/96/EK tanácsi rendelet részletes alkalmazási szabályairól szóló, 2003. december 1-jei 2111/2003/EK bizottsági rendelet (4) alkalmazására vonatkozóan.
(4)
A 2111/2003/EK rendelet 13. cikke rendelkezik arról, hogy a közösségi támogatási rendszerben részt venni kívánó termelői szervezeteknek és feldolgozóknak legkésőbb a gazdasági év kezdete előtt húsz nappal tájékoztatniuk kell a székhelyük szerinti tagállam illetékes hatóságait.
(5)
Az új tagállamokban megállapított különböző közigazgatási kényszerek miatt egyes termelői szervezeteket nem lehet az illetékes hatóságok által elismerni vagy a 2200/96/EK rendelet alapján ideiglenesen elismerni olyan időben, hogy a 2111/2003/EK rendelet 13. cikkében megállapított időszakon belül tájékoztatni tudják az illetékes hatóságokat a támogatási rendszerben való részvételi szándékukról.
(6)
Amennyiben lehetséges, annak érdekében, hogy a termelői szervezetek élvezzék a 2202/96/EK tanácsi rendelet rendelkezéseiből származó előnyöket a támogatási rendszer megfelelő alkalmazásának biztosítása mellett, rendelkezni kell a 2004/2005-ös gazdasági évre vonatkozóan arról a határidőről, amelyen belül az új tagállamokban a termelői szervezetek tájékoztatják az illetékes hatóságokat a támogatási rendszerben való részvételi szándékukról.
(7)
A 2111/2003/EK rendelet 10. cikkének (1) bekezdése rendelkezik arról, hogy a tagállamok határozhatják meg - az adott cikkben meghatározott időponton belül - azt az időpontot (időpontokat), ameddig a területükön székhellyel rendelkező termelői szervezeteknek meg kell kötniük a rövid távú szerződéseket. Azonban ha az új tagállamokban a termelői szervezetek az illetékes hatóságokat arról tájékoztatják, hogy a támogatási rendszerben később kívánnak részt venni, az olyan rövid távú szerződések megkötésének határidejét, amelyek legalább nyolc egymást követő, teljes hónapra vonatkoznak, ennek megfelelően felül kell vizsgálni. E határidők felülvizsgálata nem érintheti hátrányosan az érintett tagállamok illetékes hatóságai által végrehajtandó szükséges ellenőrzéseket.
(8)
Ezért a 634/2004/EK rendeletet ennek megfelelően módosítani kell.
(9)
Mivel a 2004/2005-ös gazdasági év 2004. október 1-jén kezdődik, és mivel a termelői szervezetek és a feldolgozók közötti szerződésekben már megállapodtak, a módosításokat 2004. szeptember 10-től kell alkalmazni.
(10)
Az e rendeletben előírt intézkedések összhangban vannak a Gyümölcs- és Zöldségpiaci Irányítóbizottság véleményével,
ELFOGADTA EZT A RENDELETET:
1. cikk
A 634/2004/EK rendelet a következő 3a. és 3b. cikkel egészül ki:
„3a. cikk
A 2111/2003/EK rendelet 13. cikkétől eltérve a 2004/2005-ös gazdasági évre vonatkozóan és csak az új tagállamokban a 2202/96/EK rendelet 3. cikkében megállapított támogatási rendszerben részt venni kívánó termelői szervezeteknek az elismerésüket vagy a 2200/96/EK tanácsi rendelet (5) alapján az ideiglenes elismerésüket követően legkésőbb százhúsz napon belül, de legkésőbb 2005. január 21-ig tájékoztatniuk kell a székhelyük szerinti tagállam illetékes hatóságait.
3b. cikk
A 2111/2003/EK rendelet 10. cikke (1) bekezdésének a) pontjától eltérve a 2004/2005-ös gazdasági évre vonatkozóan és csak az új tagállamokban a legalább nyolc egymást követő, teljes hónapra vonatkozó rövid távú szerződéseket legkésőbb 2005. február 1-jéig meg kell kötni.”
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ezt a rendeletet 2004. szeptember 10-től kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. december 10-én.